Folketing
2002-04-11

Først tak til dem, som støttede forslaget. Jeg kan sige, at denne sag med kompetenceproblemerne mellem Fondsrådet og Forbrugerombudsmanden var og er uholdbart. Det har jeg tilkendegivet mange gange. I øvrigt er det jo et arvestykke, som ministeren har overtaget. Der bliver rejst et spørgsmål fra hr. Frode Sørensen om Forbrugerombudsmandens mulighed for også i fremtiden at kunne anlægge civile retssager. Jeg kan sige, at jeg er helt klar til at foretage en præcisering af lovforslagene, så det kommer til at stå mere klart, at Forbrugerombudsmanden også i fremtiden vil have mulighed for at anlægge civile retssager om god skik på området. Så vil jeg gerne sige til hr. Ole Sohn og hr. Frode Sørensen og andre også, at vi har forhandlet det her forslag, fordi vi ikke kunne leve med kompetenceproblemerne. Jeg vil sige, som det også fremgår af materialet, at lovforslaget har undergået store forandringer på det område. Vi er faktisk i en situation, hvor vi står med et lovforslag, som Forbrugerrådet har nikket til, og som branchen har nikket til. Så vil jeg lige sige til hr.